Μπάμπης Μαστρογιάννης

Ο Χαράλαμπος (Μπάμπης) Μαστρογιάννης (γεν. Αθήνα, 17 Αυγούστου 1951- 2 Φεβρουαρίου 2021"Σκοτώθηκε ο θρύλος της Καισαριανής Μπάμπης Μαστρογιάννης" Ανακτήθηκε στις 2/2/2021) ήταν Έλληνας διεθνής ποδοσφαιριστής, με πολυετή καριέρα.

Ξεκίνησε το ποδόσφαιρο από την ομάδα της γενέτειρας περιοχής του, Εθνικό Αστέρα Καισαριανής, την περίοδο 1968-69 στην Β΄ Εθνική, με τα χρώματα του οποίου έγινε πολύ δημοφιλής. Αγωνιζόταν στη μεσαία γραμμή ως ηγετικός χαφ ("δεκάρι"), ενώ ήταν ιδιαίτερα αποτελεσματικός στις εκτελέσεις στημένων φάσεων. Είχε σκοράρει πάρα πολλές φορές με απευθείας κτυπήματα φάουλ, τα οποία αιφνιδίαζαν τους αντίπαλους τερματοφύλακες. Παρά τη φήμη του και όλες τις δελεαστικές προτάσεις που δεχόταν για μετεγγραφή, η διοίκηση της ομάδας του ουδέποτε τον παραχώρησε σε σύλλογο Α΄ Εθνικής. Ο Μαστρογιάννης ήταν ένας από τους ποδοσφαιριστές που παρότι δεν αγωνίσθηκαν ποτέ στη μεγάλη κατηγορία, έχαιραν αναγνωρισιμότητας και εκτίμησης από τους φιλάθλους όλων των ομάδων της εποχής τους. Με τη φανέλα του Εθνικού Αστέρα αγωνίστηκε μέχρι τα μέσα της δεκαετίας του 80, οπότε και το 1983 πήρε μεταγραφή στην Προοδευτική,"Η Προοδευτική απέκτησε τον άσσο Μαστρογιάννη", εφ. Αθλητική Ηχώ, 01/08/1983 για να επιστρέψει στην ομάδα της Καισαριανής ξανά το 1984. Το 1985 μεταπήδησε στον Κεραυνό Κερατέας,"Ο Μπ. Μαστρογιάννης στον Κεραυνό Κερατέας", εφ. Φως των Σπορ, 14/09/1985, σελ. 4 με τη φανέλα του οποίου τερμάτισε την ποδοσφαιρική του σταδιοδρομία το 1989, έχοντας αναδειχθεί Κυπελλούχος και Πρωταθλητής Ε.Π.Σ. Αθηνών το 1986 και το 1989 αντίστοιχα. Ήταν διεθνής με τη Μεσογειακή Ομάδα του 1975 και την Εθνική Ομάδα Νέων. Ο γιος του έγινε επίσης ποδοσφαιριστής.

Ο Μπάμπης Μαστρογιάννης απεβίωσε στις 2 Φεβρουαρίου 2021, θύμα τροχαίου ατυχήματος.

Παραπομπές

Πηγές
Εφημερίδες "ΦΩΣ των Σπορ" & "Αθλητική Ηχώ"

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Εθνικής Ελλάδας Κ21
Κατηγορία:Μέσοι ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)